tartuNLP/wikipedia-smugri-20251201 huggingface dataset:
Sosialistinen Aikakauslehti

Sosialistinen Aikakauslehti oli vuosina 1905–1908, 1919–1923 ja 1946–1991 Suomessa ilmestynyt teoreettis-poliittinen aikakauslehti. Sitä julkaisi aluksi Työväen Kirjapaino Oy, toisella ilmestymiskerralla Suomen sosialidemokraattinen nuorisoliitto ja sotavuosien jälkeen Suomen Sosialidemokraattinen Puolue. 
Vuosien 1905–1908 lehti.
Sosialistisen Aikakauslehden näytenumero ilmestyi aikaisemmin syksyllä järjestetyn suurlakon innoittamana joulukuussa 1905. Lehden päätoimittaja oli Edvard Gylling ja muun toimituskunnan muodostivat toimitussihteeri Otto Wille Kuusinen sekä Yrjö Sirola ja Sulo Wuolijoki, jotka kaikki kuuluivat niin sanottuihin "marraskuun sosialisteihin". Palkattomana taloudenhoitajana toimi Lauri af Heurlin. Ensimmäisen näytenumeron pääkirjoituksessaan Gylling kertoi Sosialistisen Aikakauslehden noudattavan "uusaikaisen sosialidemokratian marxilaista linjaa". Lehti otti tehtäväkseen myös sosialistisen kirjallisuuden kustantamisen ja Työväen Kalenterin julkaisemisen. 
Vakinaisen toimituksen lisäksi sillä oli myös lukuisia muita kirjoittajia. Suomen varhaisista sosialisteista lehteen kirjoittivat muun muassa Erland Aarnio, Julius Ailio, Severi Alanne, Linda Anttila, Matti Helenius-Seppälä, Martti Kovero, Paavo Leppänen, Matti Paasivuori, Hilja Pärssinen, Hannes Ryömä, Väinö Tanner, Mikko Uotinen, N. R. af Ursin ja Väinö Voionmaa. Lisäksi lehdessä julkaistiin kirjailijoiden ja akateemisten vaikuttajien, kuten Jaakko Forsmanin, Hilma Jahnssonin, J. J. Mikkolan ja Maila Talvion kirjoituksia. Ulkomaisten sosialistien suomennoksia edustivat muun muassa August Bebelin, Hjalmar Brantingin, Christopher Hornsrudin, Karl Kautskyn, Charles Rappoportin, Henriette Roland Holstin, Ilja Rubanovitšin, Eduard Vilden ja Georg von Vollmarin tekstit. Sosialistista Aikakausehteä julkaistiin ensimmäisellä kerralla vain kolme vuosikertaa, jonka jälkeen se lopetettiin ja toimituskunta yhdistettiin "Työmies"-lehden toimitukseen.
Myöhemmät julkaisut.
Sosialistinen Aikakauslehti alkoi ilmestymään toisen kerran sisällissodan jälkeen elokuussa 1919, jolloin sitä julkaisi Suomen sosialidemokraattinen nuorisoliitto. Yksi lehden perustamisen avainhahmoista oli maanalaisesti toiminut Otto Wille Kuusinen, joka määritteli sen sivuilla Suomen radikaalin vasemmiston poliittisen linjan salanimellä Usko Sotamies. Sosialistinen Aikakauslehti lakkautettiin huhtikuussa 1923, kun kommunistien haltuun siirtynyt sosialidemokraattinen nuorisoliitto kiellettiin Helsingin raastuvanoikeuden päätöksellä. 
Kolmannen kerran Sosialistinen Aikakauslehti ilmestyi vuosina 1946–1991 SDP:n kustantamana. Lehti yhdistyi vuonna 1991 Sosialistisen politiikan kanssa. Uuden lehden nimeksi tuli Suunta 2000.
Erland Aarnio

Erland Aarnio (17. lokakuuta 1881 Hausjärvi – 18. heinäkuuta 1938 Helsinki) oli suomalainen toimittaja ja suomentaja. 
Elämä.
Aarnion vanhemmat olivat rakennusmestari Erland Inberg ja Amanda Aurora Malakiaantytär. Hän pääsi ylioppilaaksi Hämeenlinnan lyseosta 1901. Aarnio oli naimisissa vuodesta 1917 Hilda Henrika Järvenpään, o.s. Åkerblom, kanssa. Hän kuului "Työmies"-lehden toimitukseen vuonna 1905, vuosina 1906–1907 hän toimi "Eteenpäin"-lehdessä ja sen jälkeen jälleen "Työmies"-lehdessä vuoteen 1916 saakka, jolloin siirtyi Elannon sihteeriksi ja "Elanto"-lehden toimittajaksi. Hän kirjoitti lisäksi "Sosialistiseen Aikakauslehteen". Aarnio tunnettiin myös suomentajana. Hän käänsi muun muassa kolme sosiaalidemokratian johtavan teoreetikon Karl Kautskyn teosta, joihin lukeutuu hänen pääteoksensa "Tie valtaan" (1909). 
Aarnio ei osallistunut sisällissotaan, jonka vuoksi hän oli heti toukokuussa 1918 perustamassa SDP:n uutta äänenkannattajaa "Suomen Sosialidemokraattia" lakkautetun "Työmiehen" tilalle. 1920-luvulla Aarnio toimi myös muun muassa Helsingin kaupunginkirjaston johtokunnassa. Vuodesta 1928 Aarnio toimi Elannon säästökassan kamreerina.
Kotkarausku

Kotkarausku ("Myliobatis aquila") on kotkarauskujen heimoon kuuluva äärimmäisen uhanalainen rustokalalaji. Sitä tavataan Atlantin itäosassa ja Välimeressä.
Kotkarausku kasvaa yleensä 120-senttiseksi, mutta lajin yksilön suurin havaittu pituus on ollut 183 senttiä ja paino 14,5 kiloa. Kala on selkäpuolelta sileä ja väriltään ruskea, kun taas vatsapuoli on likaisen valkoinen. Pyrstö on musta. Kotkarausku elää 1–300 metrin syvyydessä, tosin yleensä matalissa lahdissa ja suistoissa. Sen erottaa saman alueen keihäsrauskuista sen ulostyöntyvästä päästä. Uidessaan kotkarausku pitää päätään selvästi rintaeviä korkeammalla. Kala liikkuu usein parvina. Kotkarausku syö pohjaeläimistöä, pääasiassa nilviäisiä, mutta myös kaloja. Se murskaa nilviäisten kuoret vahvoilla hampaillaan.
Kotkarausku on kaikkien kotkarauskujen tapaan ovovivipaarinen, eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraat ovat raskaana 6–8 kuukautta ja synnyttävät 3–7 jälkeläistä kerralla.
Hanneke Vromen holkki

Hanneke Vromen holkki (myös Hanneke Vrome tai Hanneke Wrome) oli saksalainen holkki, joka upposi myrskyssä marraskuussa 1468 läntiselle Suomenlahdelle Suomen rannikon edustalle. Alus lähti Lyypekin satamasta Travemündestä 11. marraskuuta kolmen muun kanssa. Sen ja yhden muun laivan päämäärä oli Tallinna, mutta myrsky pakotti ne kääntymään Osmussaaren luota pohjoiseen kohti Suomen rannikkoa. Laivan matkustajana oli muun muassa Raaseporin linnanherran Lauri Akselinpoika Tottin puoliso Katariina Jönsintytär Viffert ja heidän poikansa. Kaikki laivalla olleet 180–200 henkeä hukkuivat laivan mukana. Laivan uppoamisesta on säilynyt aikalaiskuvaus, sillä sitä Lyypekistä asti seurannut toinen alus oli uppoamishetkellä yhä näköetäisyydellä.
Laivaa kutsutaan usein virheellisesti "Hanneke Vromeksi" lyypekkiläisen omistajansa ja kapteeninsa mukaan. Laivan nimeä ei mainita aikalaisasiakirjoissa, mutta tarkat lastiluettelot ovat säilyneet. Laiva oli harvinaisen suuri holkiksi, ja sen lasti oli poikkeuksellisen arvokas, muun muassa 10 000 kultarahaa. Niiden nykyarvo voi olla jopa miljoonia euroja.
Laivan tarkkaa uppoamispaikkaa ei tiedetä. Aikalaiskuvauksessa sen sanotaan uponneen Raaseporin linnan ”luona”, mutta tällä voitiin viitata laajaan alueeseen läntisen Uudenmaan rannikon edustalla. Suositun tulkinnan mukaan uppoamispaikka olisi ollut Jussarön saaren lähistöllä Raaseporin edustalla. Dosentti Mikko Huhtamiehen teorian mukaan todennäköisempi paikka olisi lännempänä, Russarön lähellä Hankoniemestä etelään. Aluksen luultiin löytyneen Jussarön edustalta vuonna 2015, mutta helmikuussa 2016 Museovirasto ilmoitti, ettei hylky ollut Hanneke Vrome vaan jokin 1700-luvun alus.
Raaseporin linnan lähiseudulle Karjaalle oli laivan uppoamisaikaan rakenteilla Karjaan kirkko, joka on nimetty Pyhän Katariinan mukaan, ja nimi viittaa myös Katarina Viffertiin.
Vuonna 2016 valmistui Yleisradion esittämä draamasarja "Heroes of the Baltic Sea", joka kertoo aluksen kohtalosta.
Gregory Mertens

Gregory Mertens (2. helmikuuta 1991 Anderlecht – 30. huhtikuuta 2015 Gent) oli belgialainen jalkapalloilija, jonka viimeiseksi seuraksi jäi Jupiler Pro Leaguen KSC Lokeren. Vasenjalkainen Mertens oli pelipaikaltaan keskuspuolustaja.
Ura.
Seurajoukkueura.
Mertens aloitti ammattilaisuransa Jupiler Pro Leaguen Cercle Bruggessa. Hän edusti seuraa vuodet 2011–2014 onnistuen maalinteossa viidesti pelaamassaan 73 ottelussa. Tammikuussa 2014 Mertens siirtyi KSC Lokereniin. Hän pelasi seuran paidassa 28 ottelua Jupiler Pro Leaguessa tekemättä yhtään maalia. Kaudella 2014–2015 hän debytoi seuran paidassa myös Eurooppa-liigassa, jossa otteluita kertyi kaksi kappaletta.
Maajoukkueura.
Mertens edusti Belgiaa sekä alle 19-vuotiaissa että alle 21-vuotiaissa. Alle 19-vuotiaissa hän teki viidessä ottelussa yhden maalin ja alle 21-vuotiaissa hän onnistui seitsemässä ottelussa niin ikään kerran.
Kuolema.
Mertens sai sydänkohtauksen 27. huhtikuuta 2015 pelatussa reservijoukkueiden ottelussa 15 minuutin pelin jälkeen. Häntä hoidettiin jonkin aikaa kentällä ja lopulta hänet vietiin sairaalaan, jossa hänet vaivutettiin koomaan. Mertens kuoli lopulta kolme päivää sydänkohtauksen jälkeen. Hänellä ei ollut todettu sydänongelmia ja Mertensiä pidettiinkin yhtenä seuran kovakuntoisimmista pelaajista.
Suomen Malmi

Suomen Malmi Oy eli Smoy on suomalainen kaivostoimintayhtiö. Suomen valtio perusti sen vuonna 1935. Yhtiön tarkoitus oli etsiä malmeja ja käynnistää kaivoksia. Yhtiö yksityistettiin 1990-luvun alussa. Vuonna 2007 Drillcon Abp osti sen koko osakekannan ja se liitettiin Drillcon-ryhmään. 
Suomen Malmi Oy hakeutui konkurssiin 22. joulukuuta 2015.
Andy King

Andrew Philip ”Andy” King (s. 29. lokakuuta 1988 Barnstaple, Englanti) on walesilais-englantilainen jalkapalloilija, joka kuuluu Valioliigassa pelaavan Leicester Cityn omistukseen. Hän edusti seuraa koko ammattilaisuransa aina tammikuuhun 2018, jolloin hän siirtyi lainasopimuksella loppukaudeksi Swansea Cityyn. Kevätkauden 2019 hän pelasi lainalla Derby Countyssa, syyskauden 2019 skotlantilaisseura Rangersissa ja kevätkausen 2020 Huddersfieldissa. Oikeajalkainen King on pelipaikaltaan keskikenttäpelaaja. Hän kuuluu myös Walesin jalkapallomaajoukkueeseen.
Ura.
Seurajoukkueura.
King edusti vuosina 1998–2004 Chelsea FC:n nuorten joukkueita, mutta vuonna 2004 hän siirtyi Leicester Cityn nuorten joukkueeseen. Hän debytoi seuran ykkösjoukkueen paidassa kaudella 2007–2008, jolloin seura pelasi Englannin toiseksi korkeimmalla sarjatasolla, Mestaruussarjassa. King ja Leicester putosivat kaudeksi 2008–2009 Ykkösliigaan, mutta seura palasi heti seuraavalla kaudella Mestaruussarjaan voitettuaan Ykkösliigan. Kaudella 2010–2011 King valittiin Mestaruussarjan kauden tähdistöön. Kaudella 2013–2014 Leicester onnistui voittamaan Mestaruussarjan mestaruuden ja nousi näin ollen kaudeksi 2014–2015 korkeimmalle sarjatasolle, Valioliigaan.
King debytoi Valioliigassa elokuussa 2014 Evertonia vastaan sarjan avauskierroksella. Avausmaalinsa hän iski huhtikuussa 2015 West Ham Unitedin verkkoon. Hän pelasi 25 valioliigaottelua, joissa teki kaksi maalia, Leicesterin voittaessa Valioliigan mestaruuden kaudella 2015–2016.
Maajoukkueura.
Englannissa syntynyt King päätti edustaa maajoukkuetasolla Walesia, mikä oli mahdollista, sillä Kingin isoisä on kotoisin sieltä. King edusti Walesia alle 19- ja alle 21-vuotiaissa. Debyytti Walesin jalkapallomaajoukkueessa tapahtui toukokuussa 2009 ystävyysottelussa Viroa vastaan. Avausmaali syntyi elokuussa 2011 ystävyysottelussa Luxemburgin verkkoon. Sittemmin King oli Walesin maajoukkueen vakiokasvoja. Hän pelasi kolmessa ottelussa EM-kilpailuissa 2016. Tappiollisen välieräottelun hän pelasi kokonaisuudessaan. Hän on pelannut 50 maaottelua, joissa hän on tehnyt kaksi maalia.
Samsung Galaxy A7

Samsung Galaxy A7 on Samsung Electronicsin tammikuussa 2015 esittelemä ja helmikuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.
Tekniset tiedot.
Muotoilu.
Samsung Galaxy A7 -älypuhelimessa on 5,5-tuumainen täysteräväpiirtonäyttö.
Fyysiset osat.
Laitteesta löytyy Qualcomm Snapdragon 615 8939 -suoritin. Laitteessa on 2 gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla.
Kamerat ja multimedia.
Laitteessa on 13 megapikselin takakamera. Etukameran tarkkuus on puolestaan viisi megapikseliä.
Videokuvaus voidaan tehdä 1080p (täysteräväpiirto) -tarkkuudella 30 kuvaa sekunnissa.
Ohjelmisto.
Julkaisuhetkellä laitteessa oli esiasennettuna Android 4.4.4 "KitKat".
Myöhemmin laitteeseen on tullut päivitys Android 5.0 "Lollipop" -versioon.
Rytis Sakalauskas

Rytis Sakalauskas (s. 1. tammikuuta 1987 Alytus, Liettuan SNT) on liettualainen pikajuoksija, joka kilpailee pääosin 100 metrillä. Sakalauskas on 185 senttimetriä pitkä ja painaa 83 kilogrammaa. Sakalauskasin ennätys 100 metrillä on vuonna 2011 Shenzhenin kesäuniversiadeissa juostu 10,14.
Ura.
Sakalauskas oli mukana vuoden 2012 kesäolympialaisissa Lontoossa, jossa hän jäi 100 metrillä alkueriin. Vuoden 2011 MM-kilpailuissa Daegussa Sakalauskas jäi niin ikään alkueriin. Vuoden 2012 EM-kilpailuissa Helsingissä Sakalauskas selviytyi finaaliin 100 metrillä, mutta keskeytti heti lähdössä. Vuoden 2013 EM-joukkuekilpailuissa Sakalauskas voitti kultaa kakkosliigan 100 metriltä. Vuoden 2011 kesäuniversiadeista Shenzhenistä hän saavutti hopeaa ennätyksellään 10,14.
Kaupungin naiset

Kaupungin Naiset on helsinkiläinen lesbokuoro. Se esiintyi ensi kerran kesäkuussa 2014 Helsingin Musiikkitalossa yhdessä Sydney Gay and Lesbian Choirin ja Out 'n loud -kuoron kanssa. Kuoron tueksi on perustettu yhdistys. Kuoron taiteellinen johtaja on säveltäjä Petra Lampinen. 
Kuoro julkaisi 25.2.2017 Mä haluun häät -musiikkivideon. Musiikkivideon tuotannosta vastasi Lentävä Lehmä Films -yhdistys. Mä haluun häät -runo on alun perin julkaistu Anja Erämajan runokokoelmassa Ehkä liioittelen vähän. Musiikin kappaleeseen on säveltänyt, sovittanut ja tuottanut Petra Lampinen.
Didier Boris Kadio

Didier Boris Kadio (s. 5. huhtikuuta 1990 Man, Norsunluurannikko) on norsunluurannikkolainen jalkapalloilija, joka on edusti viimeksi kaudella 2019 Suomessa Veikkausliigassa pelannutta Seinäjoen Jalkapallokerhoa. Hän on pelipaikaltaan keskuspuolustaja..
Ura.
Seurajoukkueura.
Kadio aloitti uransa Norsunluurannikon pääsarjan ASEC Mimosasissa, jossa hän pelasi vuosina 2008–2011, voittaen mestaruuden kausilla 2009 ja 2010. Kaudeksi 2011 Kadio siirtyi saman sarjan Société Omnisports de l'Arméehen, jossa hän pelasi yhden vuoden. Helmikuussa 2012 hän siirtyi Armenian jalkapalloliigan Shirakiin, jota Kadio edusti vuodet 2012–2014. Kaudella 2011–2012 hän saavutti Armenian cupin voiton, kaudella 2012–2013 Armenian mestaruuden ja kaudella 2013–2014 Armenian supercupin voiton. Vuonna 2014 Kadio oli lainalla Kazakstanin Superliigan Žetisu FK:ssa.
Huhtikuussa 2015 Kadio siirtyi Suomen Veikkausliigan FF Jaroon. Debyytti Veikkausliigassa tapahtui samassa kuussa Seinäjoen Jalkapallokerhoa vastaan. Toisessa Veikkausliiga-ottelussaan Kadio teki kaksi maalia Tampereen Ilvestä vastaan. Jaron pudottua Veikkausliigasta kauden 2015 päätteeksi Kadion sopimus Jarossa päättyi.
Kadio jatkoi uraansa kaudella 2016 ensin keväällä Kazakstanin pääsarjan Žetisu FK:ssa ja syksyllä 2016 Intian pääsarjassa Kerala Blasterissa.
Maajoukkueura.
Kadio kuului vuosina 2011–2013 Norsunluurannikon alle 23-vuotiaiden maajoukkueeseen. Hän pelasi neljä ottelua tekemättä maaleja. Keväällä 2017 hän palasi Kazakstaniin FK Šahtjor Karagandan pääsarjajoukkueeseen.
Aurinkoautografi

Aurinkoautografi eli päiväpaisteautografi on laite, jolla tallennetaan tieto siitä, koska aurinko on paistanut. Tavallisin malli muodostuu polttolasin tavoin toimivasta kristallipallosta, joka polttaa aurinkoisella säällä jäljen sen alle asetettuun paperiliuskaan. Pilvisellä säällä jälkeä ei tule. Jäljen paikka muuttuu auringon liikkuessa taivaalla.
Kuvassa olevan kaltainen Campbell-Stokesin aurinkoautografi maksaa noin 2000 Yhdysvaltojen dollaria.
Bentsoiinikondensaatio

Bentsoiinikondensaatio on kemiallinen reaktio, jossa enolisoitumaton aldehydi reagoi emäksisissä olosuhteissa itsensä kanssa muodostaen tuotteena α-hydroksiketonin eli asyloiinin. Reaktio vaatii tapahtuakseen nukelofiilisen katalyytin kuten syanidi-ionin. Ensimmäisen kerran reaktion huomattiin tapahtuvan bentsaldehydille, jolloin muodostui bentsoiinia ja tämän reaktion raportoivat Justus von Liebig ja Friedrich Wöhler 1832.
Reagenssit ja mekanismi.
Bentsoiinikondensaatio tapahtuu herkimmin aromaattisille aldehydeille kuten bentsaldehydille, anisaldehydille ja furfuraalille, mutta myös glyoksaalijohdannaiset ja eräät alifaattiset aldehydit kykenevät reagoimaan bentsoiinikondensaatiolla. Bentsoiinikondensaation reaktiomekanismin esitti Arthur Lapworth vuonna 1903. Mekanismin ensimmäisessä vaiheessa nukleofiilinen syanidi-ioni reagoi aldehydimolekyylin niin kutsutun donorimolekyylin kanssa muodostaen syanohydriinin. Emäksisissä olosuhteissa tuotteesta eliminoituu protoni, jolloin muodostuu nukleofiilinen nitriilienolaatti, joka reagoi toisen aldehydimolekyylin kanssa nukleofiilisella additioreaktiolla. Kaksi seuraavaa vaihetta mekanismissa ovat protoninsiirtoja ja viimeisen protoninsiirron jälkeen muodostuu yhdisteeseen karbonyyliryhmä ja syanidi-ioni poistuu rakenteesta lähtevänä ryhmänä ja tuotteeksi muodostuu asyloiini.
Ensimmäisten bentsoiinikondensaatioiden ongelma on se, että se vaatii katalyytteinä käytettäväksi erittäin myrkyllisiä syanideja ja syanideja käytettäessä vain aromaattiset aldehydit ovat reaktiivisia. Myöhemmin havaittiin tiamiinin katalysoivan reaktiota ja nykyään yleisimmin käytetyt katalyytit bentsoiinikondensaatioissa ovat tiatsolium- tai imidatsoliumsuoloja tai stabiileja typpeä sisältäviä heterosyklisiä karbeeneja. Käyttämällä kiraalisia karbeeneja voidaan bentsoiinikondensaatio suorittaa symmetrisena hyvällä saannolla ja enantioylimäärällä.
Andrés Cabrero

Andrés Nicolás Cabrero Gómez (s. 4. tammikuuta 1989 San Juan) on puertoricolainen jalkapalloilija, pelipaikaltaan keskikenttäpelaaja. Hän edustaa Suomen Kakkosen Kultsu FC:tä ja on pelannut myös Puerto Ricon maajoukkueessa.
Seurajoukkueurallaan Cabrero on edustanut muun muassa yhdysvaltalaisen Georgia Southern Universityn yliopistojoukkuetta, useita kotisaarensa Puerto Ricon joukkueita, muun muassa Yhdysvaltainkin sarjoissa pelanneita Puerto Rico Islandersia ja Puerto Rico Unitedia, sekä serbialaista Teleoptikia ja trinidadtobagolaista North East Starsia. Kaudeksi 2015 hän siirtyi suomalaiseen Kultsu FC:hen, jossa jo entuudestaan pelasivat hänen maajoukkuetoverinsa Juan Coca ja Alex Oikkonen.
Cabrero debytoi Puerto Ricon maajoukkueessa 16. tammikuuta 2008 ystävyysottelussa Bermudaa vastaan. Hän on pelannut muun muassa vuosien 2010, 2014 ja 2018 MM-kilpailuiden karsinnoissa.
Pensar

Pensar on saari ja kylä Paraisten kunnan Nauvossa. 312 hehtaarin kokoisella saarella asuu ympärivuotisesti 24 ihmistä. Lisäksi Pensarilla on noin 160 kesäasukasta. Asutetut lähisaaret Peno ja Aspholm kuuluvat Pensarin maarekisterikylään.
Historia.
Pensar on asutettu 1300- ja 1400-lukujen aikana. 1500-luvulla Pensarin viisi tilaa kuuluivat Nauvon Holman yökuntaan. Saaren asukasluku oli suurimmillaan 1900-luvun alussa, jolloin siellä asui noin 120 ihmistä. Saarella toimi 1920- ja 1930-luvuilla suojeluskunnan harjoitusleiri. Kansalaissodassa Pensar toimi Saariston vapaajoukon tukikohtana, ja toimi sotien välisenä aikana myös Suomen laivaston harjoitusalueena. Toisen maailmansodan jälkeen saaren sotilasalueet myytiin Paraisten kalkkivuoriyhtiön virkistyskäyttöön. Nykyisin saaren etelärannalla on Pensar Sydin lomakeskus.
Maantiede.
Pensarin satama sijaitsee saaren länsirannalla. Saaren rakennuskanta on pääosin yhtenäinen keskittyen saaren keskiosiin peltojen ympäröimälle alueelle. Pensarin eteläosa on epätasaisempaa metsittynyttä kallioperää, jossa sijaitsee 41 metriä korkea Sandviks bergen. Pensar Sydin yhteydessä saaren etelärannalla on vierasvenesatama.
Alprenololi

Alprenololi (kauppanimi "Aptin") ("l-(2-allyylifenoksi)-3-isopropyyliaminopropan-2-oli") on epätyypillinen eli ei-selektiivinen beetasalpaaja. Se on lääke, jota on käytetty sydämen ja verenkierron sairauksissa. Lääke omaa lievää sydäntä stimuloivaa eli sympatomimeettistä vaikutusta. Alprenololin tarkemmat hoitoaiheet eli indikaatiot ovat olleet: angina pectoris, nopeat arytmiat, hypertoniatilat, hermostoperäiset sydänvaivat (kuten vapina, sydämentykytys ja paniikkioireilu) sekä leikkaussalikäyttö: jolloin sitä on annettu infuusioliuoksena tiputuksessa.
Lääkettä on valmistanut Hässle kloridisuolona. Sen lääketablettien vahvuudet ovat olleet 50, 100 ja 200 (joista viimeinen "duretter" eli "retard"-muotoisena) milligrammaa vaikuttavaa lääkeainetta/tabletti. Tavallisesti alprenololia otettiin enintään 2 x vuorokaudessa. Lisäksi on käytössä ollut intravenoosisti infuusiona eli annettava ruiskemuotona á 10 ml lääkeampulli. Siinä vaikuttavaa ainetta on ollut 1 mg/ml.
Vasta-aiheina on tunnettu vaikea diabetes mellitus sekä astmaattisuus, ja joitakin muita keuhkotauteja. Tietyt lähinnä eetterillä, kloroformilla tai halotaanilla annettavat nukutukset muodostivat vasta-aiheen leikkauskäytössä (bradykardian riski), pahemmanlaatuinen AV-katkos myös sydämen toimintaan liittyen.
Alprenololin kemiallinen kaava on C15H23NO2, moolimassa 249,349 g/mol ja CAS-numero 13655-52-2.
Matthew Hunter

Matthew Hunter (1878–1961) oli uusiseelantilainen metallurgi, joka kehitti Hunterin menetelmän titaanin pelkistämiseen.
Hunter suoritti maisterin tutkintonsa Uudessa-Seelannissa ja jatkoi opintojaan tohtoriksi useissa eurooppalaisissa yliopistoissa. Hän meni naimisiin ja muutti Yhdysvaltoihin, missä hän työskenteli General Electricin palveluksessa ja aloitti siellä titaanin tutkimuksen. Vuonna 1908 hän siirtyi ammattikorkeakoulun professoriksi New Yorkiin.
Vuonna 1910 Hunter kehitti menetelmän, jolla saatiin titaanista paljon puhtaampaa kuin aikaisemmin, jopa 99,9 % titaania. Myöhemmin on kehitetty tehokkaampia menetelmiä, mutta hunterin prosessia käytetään edelleen silloin, kun tarvitaan mahdollisimman puhdasta titaania.
Eneabba

Eneabba on kaupunki Länsi-Australiassa, noin 280 km Perthistä pohjoiseen. Vuonna 2006 siellä oli 250 asukasta. Kaupunki tunnetaan keväällä puhkeavasta kukkaloistostaan ja raskasmineraalihiekkaesiintymistään.
Calvin Peete

Calvin Peete (18. heinäkuuta 1943 Detroit, Michigan – 29. huhtikuuta 2015 Atlanta, Georgia) oli yhdysvaltalainen ammattilaisgolfaaja. Peete kilpaili PGA Tourilla vuosina 1976-1995 saavuttaen 12 voittoa. Hän oli ammattigolfin menestynein tummaihoinen pelaaja ennen Tiger Woodsia ja häntä pidettiin myös golfin mustana pioneerinä.
Peete aloitti golfaamisen vasta 23-vuotiaana. Hän saavutti 12 PGA Tour-voittoa vuosina 1976-1995. Yhteensä hän saavutti urallaan 14 turnausvoittoa. Major-turnauksissa Peete oli parhaimmillaan kolmas PGA Championshipissä vuonna 1982 ja neljäs Yhdysvaltain avoimissa vuonna 1983. The Masters Tournamentissa hän sijoittui parhaimmillaan sijalle 11. 
Peete muistetaan itse opiskelemastaan omintakeisesta, mutta tarkasta lyöntityylistään, joka johtui siitä, että hänen vasen kätensä oli luutunut väärään asentoon tapaturman jälkeen, johon Peete joutui 12-vuotiaana. Hänen vasen kätensä ei suoristunut ollenkaan. Peete kuoli huhtikuussa 2015 taisteltuaan pitkään keuhkosyöpää vastaan.
Max Charles

Max Charles (s. 18. elokuuta 2003 Nashville, Tennessee) on yhdysvaltalainen näyttelijä.
Charles aloitti näyttelemisen kuusivuotiaana vuonna 2010, esiintyen "True Blood" -televisiosarjan jaksossa. Hän on ehtinyt esiintyä lukuisissa muissa televisiosarjoissa sekä elokuvissa, joihin kuuluvat muun muassa "American Sniper" sekä "The Amazing Spider-Man".
Etiopiankeuhkokala

Etiopiankeuhkokala ("Protopterus aethiopicus") on afrikankeuhkokalojen heimoon (Protopteridae) kuuluva kalalaji.
Etiopiankeuhkokalalla on parillinen keuhko, jolla se voi hengittää veden pinnalla ilmaa. Sillä on normaalit, mutta heikosti kehittyneet kidukset. Tämä kala elää useimmiten pysyvissä vesistöissä, mutta jos veden pinta laskee kuivakauden aikana, kala voi kaivautua pohjamutaan ja vaipua horrokseen samalla tavoin kuin amerikankeuhkokala. Muut kolme afrikkalaista keuhkokalalajia elävät ajoittain kuivuvissa vesistöissä ja horrostavat kuivakauden ajan. Kutuaikana koiras kaivaa kuopan, johon yksi tai useampia naaraita laskee mätinsä. Koiras jää vartioimaan pesää ja vastakuoriutuneita poikasia.
Etiopiankeuhkokalaa tavataan Kongojoessa ja Niilissä sekä Albert-, Edward-, Victoria-, Nabugabo-, Tanganjika-, Kyoga-, No- ja Turkanajärvissä Afrikassa.
Etiopiankeuhkokalalla on eläinkunnan suurin genomi. Sen genomissa on 129,9 miljardia emäsparia – yli 40 kertaa niin paljon kuin ihmisellä (3,2 miljardia emäsparia).
Lapasampi

Lapasampi ("Polyodon spathula") on 'alkeellisen' lapasampien heimon (Polyodontidae) ainoa elossa oleva kalalaji. Se esiintyy Pohjois-Amerikassa Mississippijoen vesistössä. Lapasampi on tavallisesti noin 120 senttimetrin mittainen, suurimmillaan 220-senttinen ja 90-kiloinen, ja se voi elää jopa 55-vuotiaaksi. Lapasampi on vaarantunut laji.
Tracy Letts

Tracy Letts (s. 4. heinäkuuta 1965 Tulsa, Oklahoma) on yhdysvaltalainen näytelmäkirjailija, käsikirjoittaja ja näyttelijä. Letts on voittanut kaksi Tony-palkintoa sekä Pulitzer-palkinnon. 
Toisen Tony-palkinnon parhaasta näytelmästä sekä parhaan näytelmän Pulitzerin tuoneen näytelmän pohjalta tehtiin vuonna 2013 elokuva "". Toisen Tony-palkintonsa Letts sai samana vuonna parhaasta miespääosasta näytelmässä "Kuka pelkää Virginia Woolfia?".
Bergön kirkko

Bergön kirkko on Maalahden Bergöhön vuosina 1800–1802 rakennettu puinen länsitornillinen pitkäkirkko. Se rakennettiin alun perin rukoushuoneeksi, mutta muutettiin kirkoksi 1835. Rakennusta korotettiin, pidennettiin ja laajennettiin kylkiäisillä vuosien 1852–1853 korjauksissa. Satulakattoiset kylkiäiset ovat runkohuonetta matalammat, runkohuoneesta erkanevat myös sakasti ja eteinen. Tornissa on huippuun päättyvä telttakatto, kirkonkellot ovat vuosilta 1813 ja 1883. Runkohuoneen satulakatto on itäpäädyn yläosasta aumattu. Kirkkosalin sisäkattona on puuholvaus, sisätilat uusittiin 1966. Kirkossa on istumapaikkoja 300 hengelle. Alttaritaulun "Jeesus ja samarialaisnainen" on maalannut Teodor Schalin 1919. Kirkon 8-äänikertaiset urut on valmistanut Urkurakentamo Veikko Virtanen 1956. Kirkon saarnastuoli on vuodelta 1829.
Sukralfaatti

Sukralfaatti (Suomessa kauppaniminä "Antepsin", "Alsucral") on lääkeaine, jota käytetään närästykseen eli vatsan liikahappoisuuteen, esofagiittiin eli ruokatorven tulehdukseen sekä lisälääkkeenä vatsa- ja pohjukaissuolen haavassa. Sukralfaatti on suurimolekyylinen yhdiste. Se ei imeydy ruoansulatuskanavasta verenkiertoon, vaan tarrautuu ruoansulatuskanavan limakalvon tai haavauman pintaan suojaten sitä vatsahapon vaikutuksilta ja vähentäen pepsiinientsyymin aktiivisuutta.
Sukralfaatti on yleisesti hyvin siedetty. Haittavaikutuksina sillä voi olla ummetusta ja suun kuivumista. Munuaisten vajaatoimintaa kärsiville sukralfaatti voi aiheuttaa vakavia haittavaikutuksia sen alumiinia vapauttavan vaikutuksen johdosta. Sukralfaatilla on vuorovaikutuksia muiden lääkeaineiden kuten tetrasykliinien ja fluorokinolonien kanssa.
Petolahden kirkko

Petolahden kirkko (ruots. "Petalax kyrka") on Maalahden Petolahdelle 1805 rakennettu puinen tasavartinen ristikirkko. Kaksitoista talonpoikaa rakensi kirkon omin varoin ja luvin. Melko korkeaseinäisen rakennuksen ristikeskuksessa on poikittain sijoitettu lyhtytorni. Sakaroissa on aumakatot. Sisäkatteena on puinen tynnyriholvaus, joka on keskustassa korkeammalla kuin muualla. Kirkkoa on korjattu vuosina 1926, 1933, 1952–1954 ja 1973. Viimeksi sitä kunnostettiin vuonna 2013. Kirkon yhteyteen rakennettiin erillinen kaksikerroksinen kellotapuli 1832, jossa on klassismin piirteitä, mutta empireen viittaava kupukatolta kohoava katkaistu pyramidihuippu. Kellot ovat vuosilta 1812 ja 1858. Kirkossa on istumapaikkoja 350 hengelle. Alttaritaulun "Ristiinnaulittu" on maalannut Isac Österholm 1861. Kirkon 9-äänikertaiset urut on valmistanut Kangasalan urkutehdas 1974.
Fight for Fun

Fight For Fun (pälp 56 / poks 56) on Sticky Fingersin ainoa albumi. Se äänitettiin heinäkuussa 1984 MSL-studiossa Lempäälässä ja julkaistiin saman vuoden lopulla sekä vinyylinä, että C-kasettina. Levy pitää sisällään kolmetoista bändin omaa sävellystä ja yhden cover-kappaleen ("Funny Funny"). Levyn äänittäjänä ja tuottajana toimi Popedan kitaristi Costello Jones ja julkaisijana puolestaan tamperelainen Poko Records. Yhtyeen ja albumin tyylisuunta on glam punk. Musiikillisia vaikuttajia olivat Slade, Sweet sekä Ramones.
Hilma Jahnsson

Hilma Gabriella Jahnsson (o.s. Hägg, 3. helmikuuta 1882 Turku – 11. kesäkuuta 1975) oli suomalainen juristi ja kouluneuvos. Parhaiten Hilma Jahnsson tunnetaan aviomiehensä professori Yrjö Jahnssonin taustavaikuttajana. Lisäksi hän perusti Helsingin suomalaisen yksityislyseon ja puolisonsa nimeä kantavan säätiön. Jahnsson myös toimi valiokuntasihteerinä eduskunnassa vuodet 1917–1930. Jahnsson oli ensimmäinen nainen, josta tuli eduskunnassa valiokuntaneuvos. 
Elämä.
Jahnsson syntyi Turussa 1882. Hänen vanginvartijana työskennellyt isänsä ehti menehtyä ennen tyttären syntymää. Hilma suoritti filosofian kandidaatin tutkinnon Helsingin yliopistossa yhdessä puolisonsa Yrjön kanssa. Myöhemmin Hilma kuitenkin luopui akateemisesta urasta: sen sijaan hän keskittyi innokkaana fennomaanina ja sosiaalireformistina tunnetun aviomiehensä elämäntyön tukemiseen. Hilma Jahnsson jätti muun muassa naistyövoiman asemaa koskevan väitöskirjatyönsä kesken. 
Vuonna 1917 Hilma Jahnsson kuitenkin valmistui asianajajaksi, ja näin hän oli kolmas juristin tutkinnon suorittanut nainen Suomessa. Vuodet 1917–1930 Jahnsson toimi eduskunnan työväenasiainvaliokunnan sihteerinä. Vuoden 1933 eduskuntavaaleissa Hilma Jahnsson oli sosialidemokraattisen puolueen kansanedustajaehdokkaana. 
Vuonna 1923 Hilma ja Yrjö Jahnsson perustivat Helsingin suomalaisen yksityislyseon. He kokivat että lyseon perustamiselle oli tarvetta, sillä useat suomenkieliset nuoret jäivät tuolloin vaille opiskelupaikkaa. Neljä vuotta myöhemmin Jahnssonit perustivat Suomen ensimmäisen iltaoppikoulun työläisiä varten.
Yrjö Jahnssonin liiketoimien ansiosta pariskunnalle kertyi 1920–1930-lukujen aikana suuri määrä omaisuutta. Puolisonsa kuoleman jälkeen vuonna 1936 Hilja alkoi huolehtia omaisuuden hoitamisesta. Kouluneuvoksen arvonimi hänelle myönnettiin 1966.
Yrjö Jahnssonin säätiö.
Yrjö Jahnssonin säätiön Hilma Jahnsson perusti vuonna 1954. Hän oli jo 1940-luvulla aikonut perustaa Suomen kulttuurirahastoon miehensä nimeä kantavan nimikkorahaston. Hilma kuitenkin luopui ajatuksesta, koska kulttuurirahaston johdossa toimivat kunniaesimiehinä Risto Ryti ja J. K. Paasikivi. Kaksikko tunnettiin Yrjö Jahnssonin kiivaina vastustajina. Hilma Jahnsson toimi säätiön puheenjohtajana aina vuoteen 1971 saakka.
Todd Gurley

Todd Gurley II (s. 3. elokuuta 1994 Baltimore, Maryland) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL-liigassa pelaavaa Los Angeles Ramsia.
Georgian yliopiston joukkueessa yliopistojalkapalloa pelannut Gurley varattiin vuoden 2015 ensimmäisellä kierroksella, tilaisuuden 10. pelaajana. St. Louis Rams varasi Gurleyn huolimatta hänen marraskuussa kärsimästä pahasta polvivammasta. Gurleystä tuli samalla myös ensimmäinen ensimmäisellä kierroksella varattu keskushyökkääjä sitten vuoden 2012 varaustilaisuuden.
Yleisurheilu-ura.
Gurley oli lukioaikoinaan monien muiden NFL-pelaajien tavoin myös lupaava pika-aituri sekä pikajuoksija. Alle 18-vuotiaiden MM-kilpailuissa 2011 hän sijoittui 110 metrin aidoissa 15:nneksi. 
Gurleyn ennätys 110 metrin aidoissa on 13,66 sekuntia, ja sileällä 100 metrillä 10,70 sekuntia.
Badou Jack

Badou Jack (s. 31. lokakuuta 1983 Tukholma) on ruotsalais-gambialainen ammattilaisnyrkkeilijä ja WBC-liiton ylemmän keskisarjan hallitseva maailmanmestari. Lempinimellä The Ripper tunnettava oikeakätinen Jack on 185 senttimetriä pitkä. 
Ura.
Amatööriurallaan Jack edusti Gambiaa vuoden 2008 kesäolympialaisissa Pekingissä ollen 17:s keskisarjassa. Hän toimi myös Gambian lipunkantajana avajaisissa. Ennen olympialaisia Jack oli edustanut Ruotsia.
Jack aloitti ammattilaisuransa vuonna 2009. Hän voitti avausottelussaan Maksim Nikonorovin. Suomessa Jack on otellut ammattilaisurallaan kahdesti, elokuussa 2009 Ulvilan pesäpallostadionilla ja saman vuoden lokakuussa Vaasan Maapohjahallissa. Huhtikuussa 2015 Jack saavutti WBC-liiton maailmanmestaruuden voitettuaan Anthony Dirrellin. Jack on voittanut ammattilaisuransa 21 ottelusta 19, joista 12 tyrmäyksellä. Nykyisin Jack edustaa Ruotsia.
Floyd Mayweather Jr. toimii Jackin promoottorina.
Arthur Francis Buddington

Arthur Francis Buddington (29. marraskuuta 1890 – 25. joulukuuta 1980) oli yhdysvaltalainen geologi, jonka ominta alaa oli kemiallinen petrologia.
Buddington opiskeli Brownin ja Princetonin yliopistoissa. Ensimmäisen maailmansodan aikana hän oli tekemisissä kemiallisten aseiden kanssa. Sen jälkeen hän opetti Princetonin yliopistossa yli 40 vuoden ajan toimien siellä geologian laitoksen esimiehenä vuosina 1936–1950. Hän teki pitkän uran myös Yhdysvaltain geologian tutkimuskeskuksessa (USGS).
Romain Dumas

Romain Dumas (s. 14. joulukuuta, 1977 Alès, Ranska) on ranskalainen moottoriurheilija. Hän on vuoden 2010 ja 2016 Le Mansin 24 tunnin ajon voittaja. Tällä hetkellä hän kilpailee FIA WEC -sarjassa Porschen LMP1-luokan tehdastallissa. Aiemmin hän on kilpaillut Audilla.
Ura.
Dumas aloitti uransa Karting-sarjoista vuonna 1992. Vuonna 1996 Dumas kilpaili Ranskan Formula Renault -sarjassa ja vuonna 1998 Ranskan Formula 3 -sarjassa. Vuosina 2001-2002 Dumas kilpail Euro Formula 3000 -sarjassa.
Vuodesta 2001 Dumas on kilpaillut Le Mansin 24 tunnin ajossa. Kahdella ensimmäisellä yrityksellä hän sijoittui GT-luokassa toiseksi Le Mansin kilpailussa vuosina 2001-2002. Vuonna 2007 Dumas kilpaili LMP1-luokassa ja sijoittui kilpailussa kolmanneksi samana vuonna. Vuonna 2010 Dumas voitti Audilla Le Mansin kilpailun yhdessä Mike Rockenfellerin ja Timo Bernhardin kanssa.
Vuodet 2012-2013 Dumas on kilpaillut FIA World Endurance Championship -sarjassa yksittäisiä kilpailuja. Vuodesta 2014 Dumas on kilpaillut täyden kauden sijoittuen sarjassa kolmanneksi yhdessä Marc Liebin ja Neel Janin kanssa.
Rata-autoilun lisäksi Dumas on ajanut Rallin MM-sarjaa.
Submaapallo

Submaapallo tai submaa () on Maata merkittävästi pienempi planeetta. Aurinkokuntamme planeetoista submaapalloja ovat Merkurius ja Mars. Submaita pienemmät kohteet ovat muun muassa mesoplaneettoja, kääpiöplaneettoja ja pikkuplaneettoja.
Massa ja läpimitta.
Submaapallo on maapalloa pienempi kivirautaplaneetta, jonka massa on 0,01–0,5 Maan massaa.
Erään toisen määritelmän mukaan alimaan massa on alle 0,95 Maan massaa ja säde alle 0,82 Maan sädettä.
Esimerkkejä submaapalloista.
Submaapalloja ovat aurinkokunnassamme Merkurius ja Mars. K-spektrityypin tähdellä Kepler 444 on tähden läheisellä kuumalla vyöhykkeellä viisi submaapalloa. Gliese 367 -tähteä kiertää submaapallo Gliese 367 b, samoin kuin Barnardin tähteä planeetta Barnard b.
Elinkelpoisuus.
Submaapalloilla on korkeintaan ohut kaasukehä ja heikko magneettikenttä. Geologinen aktiivisuus päättyy suhteellisen nopeasti planeetan historiassa. Toisaalta lähellä keskustähteään olevat submaat ovat alttiita vuorovesivoimille. Lämpötilan ajalliset tai paikalliset vaihtelut ovat submaapallon pinnalla suuria, joten submaapallot ovat maapalloa vähemmän soveltuvia elämälle.
Submaapallot ja planeettakuntien synty.
Aurinkokunnan synnyn oligarkkivaiheen oligarkit olivat pääosin submaapalloja.
Naisten Superpesiksen kausi 2015

Naisten Superpesiksen kausi 2015 oli Suomen pesäpallon naisten pääsarjan Superpesiksen 26. kausi. Kausi alkoi 9. toukokuuta 2015. 
Sarjakarsinta.
Vihdin Pallo - Hämeenlinna 3-0
Hirvensalonsilta

Hirvensalonsilta () on Turussa Hirvensalon saaren ja mantereen välinen silta, joka on valmistunut vuonna 1993. Silta on ainoa kiinteä tieyhteys Hirvensalosta mantereelle ja samoin Satavan ja Kakskerran saarilta, ja se kuuluu yhdystiehen 1821. Silta kulkee Pihlajaniemen kaupunginosasta Moikoisten kaupunginosaan.
Vuonna 2009 sillan ajoneuvomäärä vuorokaudessa oli 17 000–18 000. Kesäisin loma-asutuksen ja vapaa-ajan matkojen tuoma kuormitus nostaa liikennemäärän noin 22 000 ajoneuvoon vuorokaudessa. Vuonna 2009 sillan takana saarilla asui noin 8 300 asukasta, vuonna 2016 asukasmäärä oli noussut jo 10 920:een. 
Sillan pinta-ala on 6 300 neliömetriä. 
Hirvensalon siltahistoria.
Ennen kiinteää tieyhteyttä Hirvensalon ja mantereen välillä kulki erilaisia losseja sekä venekyytejä. Ensimmäinen silta valmistui Hirvensalon ja mantereen välille vuonna 1949. Silta oli avattava, ja se johti manteren puolelta Korppolais­mäestä silloisen Hirven­salon­tien (nyk. Vanhan Hirven­salon­tien) päästä Hirven­salon Lauttarantaan Kaks­kerran­tien (nyk. Vanhan Kaks­kerran­tien), Piki­saaren­tien ja Kutterin­tien risteykseen. Vuonna 1968 rakennettiin noin 200 metriä etelämmäksi uusi pukkisilta, joka korvasi vanhan sillan. Se oli edellistä matalampi eikä ollut avattava. Silta oli alkujaankin tarkoitettu väli­aikaiseksi, ja se tuli 1980-luvulla huonokuntoiseksi ja kapasiteetiltaan riittämättömäksi Turun kaupunginvaltuusto päätti uuden sillan rakentamisesta vuoden 1988 alussa. Uusi silta, nykyinen Hirvensalonsilta rakennettiin edellistä melkoisesti etelämmäksi. Se valmistui vuonna 1993.
Toinen silta Hirvensaloon?
Hirvensalon ja muiden siihen yhteydessä olevien saarien asukasmäärän noustessa on ehdotettu uutta siltaa tai tunnelia rakennetavaksi mantereelle. Hirvensalon osayleiskaavassa vaihtoehdoksi otettiin Hirvensalon uuden sillan rakentaminen, Uittamonsilta, joka rakennettaisiin noin 1,7 kilometriä Hirvensalon sillasta kaakkoon.
Pyötikön luostari

Pyötikön luostari oli Juuan Vuokon kylässä Pielisen länsirannalla Vihtasuon Kojonniemessä vuosina 1847–1890 toiminut ortodoksinen vanhauskoisten luostari. Luostarin rahoitti vanhauskoisiin kuulunut moskovalainen kauppias, ja siinä asui enimmillään noin 30 erakkomunkkia. Munkit olivat tulleet Suomen puolelle Vienasta ja Aunuksesta uskonnollista vainoa pakoon.
Luostarista on jäljellä kiviaidalla aidattu kalmisto, jossa sijaitsee Nurmeksen ortodoksisen seurakunnan vuonna 1977 rakentama Pyötikön tsasouna (Ristin ylentämisen tsasouna). Kalmistossa on kolme restauroitua taitekattoista hirsikehikkohautaa ja kolme alkuperäisessä kunnossa olevaa hautaa. Varsinainen luostarirakennus lienee sijainnut nykyisen Pyötikön talon paikalla.
Tuomo Kesäläinen

Tuomo Kesäläinen (s. 1983 Aura) on naantalilainen tietokirjailija ja luontomatkailuopas, jonka kirjat käsittelevät erityisesti geologisia muodostelmia kuten luolia ja rotkoja. Luolia Kesäläinen on tutkinut kymmenen vuotta.
Kesäläisen ensimmäinen kirja, "Kivissä on kartta", julkaistiin vuonna 2010 ja se oli Geologian tutkimuskeskuksen 125-vuotisjuhlakirja. Kirja on Lappi- ja erähenkinen runoteos. Kesäläisen Varsinais-Suomen luolia käsittelevä tietokirja "Seikkailijan retkiopas Varsinais-Suomen luoliin" julkaistiin vuonna 2011. Kyseessä oli ensimmäinen luolia käsittelevä Suomessa julkaistu kirja. Vuonna 2013 julkaistiin Kesäläisen ja geologi Aimo Kejosen kirjoittama "Suomen rotkot". Yli 500-sivuista ja 150 rotkoa käsittävää tietokirjaa Kesäläinen teki yli neljä vuotta. Koneen Säätiö myönsi vuonna 2012 kirjan tekoa varten Kesäläiselle 25 200 euron tietokirjoittamisen apurahan. Seuraavaksi Kesäläinen jatkoi Kejosen kanssa kirjaprojektia Suomen luolista, jonka tiedot pohjautuvat jo vuonna 1982 aloitettuun, edelleen jatkuvan luolaprojektin tallentamiin aineistoihin. Kirja "Suomen luolat" julkaistiin vuonna 2015. Vuonna 2019 julkaistiin Kesäläisen ja Kejosen kirja Suomen suurimmista siirtolohkareista ja tarinakivistä.
Plejadi (ranskalainen runoilijaryhmä)

Plejadi () oli seitsemän ranskalaisen runoilijan muodostama ryhmä, joka vaikutti 1500-luvun keskivaiheilla. Ryhmän jäsenet olivat Pierre de Ronsard, Joachim Du Bellay, Étienne Jodelle, Rémy Belleau, Jean-Antoine de Baïf, Jacques Peletier ja Pontus de Tyard. Ryhmän tavoitteena oli luoda uutta kansallista runoutta antiikin runous esikuvanaan. Ryhmän johtaja oli Ronsard, ja sen manifestin "La Défense et illustration de la langue française" laati du Bellay vuonna 1549. Ryhmän nimi juontuu seitsenjäsenisestä aleksandrialaisesta Plejadi-runoilijaryhmästä.
F1 2015

F1 2015 on Codemastersin kehittämä ja julkaisema ajopeli, joka perustuu Formula 1 -kauteen 2015. Peli on julkaistu vuonna PlayStation 4:lle, Windowsille ja Xbox Onelle.
Peli sisältää kaikki kauden 2015 kuljettajat, tallit ja radat sekä uuden Autódromo Hermanos Rodríguez -radan Meksikossa. Teknisenä uudistuksena on EGO Engine 4.0, joka on koodattu uudelleen, ja sen mukana tulee uudistuksia 20:lle osa-alueelle. Grafiikan lisäksi parannuksia saivat mm. moottori ja vaihteisto, aerodynamiikka, bensatankki, force feedback ja jousitukset. Kaikkein huomattavin uudistus on kuitenkin uuden mallinen fysiikanmallinus. Presentaatio sai kasvonkohotusta, jonka kautta pelaajalle pyritään tarjoamaan mahdollisimman aidon oloinen kisaviikonloppu. Pelimuotoina löytyy uusittu sekä haastava kausimoodi, Pro Season -pelimuoto, Quick Race sekä moninpeli. Bonuksena pelissä on myös kauden 2014 kuljettajat, tallit, radat, ja autot päivitetyllä ohjauksella. Peli sai myös päivityksiä läpi kauden sitä mukaa kun oikean elämän kausi eteni. Suurin uudistus pelissä on se, että PlayStation 4- ja Xbox One -konsolien puheentunnistusteknologian avulla pelaaja pystyy kommunikoimaan kisainsinöörin kanssa. Äänikommunikaatio toimii Xbox One:lla Kinectin avulla ja Playstation 4:lla Playstation Cameran tai PS4-yhteensopivan headsetin avulla, ja sen myötä pelaaja voi jutella kisainsinöörille varikkokäynteihin ja kilpailutilanteisiin liittyvistä asioista.
José Ramón Sandoval

José Ramón Sandoval Huertas (s. 2. toukokuuta 1968 Madrid, Espanja) on espanjalainen jalkapallovalmentaja. Heinäkuusta 2016 lähtien hän on toiminut Rayo Vallecanon päävalmentajana.
Valmentajaura.
Uransa alkuvuosina Sandoval valmensi muutamia paikallisia amatöörijoukkueita, jonka lisäksi hän työskenteli päivisin kokkina perheyrityksessä. Vuonna 2008 hän otti vastuulleen Rayo Vallecanon reservijoukkueen päävalmentajan tehtävät. Vuonna 2010 reservijoukkue nousi ensimmäistä kertaa maan kolmanneksi korkeimmalle sarjatasolle Segunda División B:hen. Kaudella 2010–2011 Sandovalista tuli seuran edustusjoukkueen päävalmentaja, jonka hän onnistui luotsaamaan heti ensimmäisellä kaudellaan maan pääsarjaan Primera Divisióniin kahdeksan vuoden tauon jälkeen. Kauden päätteeksi hänet palkittiin Segunda Divisiónin kauden parhaan valmentajan palkinnolla.
18. lokakuuta 2012 hän siirtyi maan toiseksi korkeimmalle sarjatasolle Segunda Divisióniin valmentamaan Sporting Gijónia. Hänet erotettiin tehtävästä 4. toukokuuta 2014 joukkueen ollessa seitsemäntenä sarjassa.
1. toukokuuta 2015 hän otti vastuulleen pääsarjaseura Granadan päävalmentajan tehtävät loppukauden kestävällä sopimuksella. Sandovalin johdolla Granada pelasi vahvan loppukauden ja nousi putoamisviivan yläpuolelle säilyttäen näin sarjapaikkansa. Kehnot peliesitykset kaudella 2015/16 johtivat lopulta Sandovalin potkuihin helmikuussa 2016.
Kesäkuun lopussa Sandoval teki sopimuksen Segundaan pudonneen Rayo Vallecanon kanssa.
Manavalakurichi

Manavalakurichi () on pikkukaupunki Intiassa Tamil Nadun osavaltiossa. Vuonna 2001 siellä oli noin 10 000 asukasta.
Manavalakurichissa on India Rare Earths Limitedin tuotantolaitos, jossa erotetaan teollisuusmineraaleja rantahiekasta.
Kirsti Maunula

Kirsti-Riitta Maunula (o.s. "Haavisto"; 1. syyskuuta 1935 – 23. maaliskuuta 2015) oli suomalainen muotitaiteilija ja vaatesuunnittelija. 
Kirsti Maunula valmistui Taideteollisen oppilaitoksen muotitaiteen osastolta vuonna 1959. Valmistumisensa jälkeen Maunula rakensi uran monipuolisena teollisena vaatesuunnittelijana, jonka suunnittelemat mallistot olivat klassisen kauniita. Maunulan työnantajia olivat mm. Suomen Silkkikutomo Oy, Kestilä Oy, Joutsela-Muoti Oy, Rissanen Oy. Hänen mallistojaan ovat mm. Mary Ann-, Oravais-, Avera- ja Kostuli-mallistot. Hänen suunnittelemiaan vaatteita myyntiin kotimaassa ja vietiin etenkin Neuvostoliittoon. Maunula suunnitteli myös useita ooppera- ja teatteripuvustuksia. 
Maunula suunnitteli uransa aikana myös vaatetus- ja sisustuskankaita Finlaysonille 1960-luvulla. Hänen ensimmäinen teatteripukusuunnittelutyönsä oli Jorma Panulan ja Aarni Krohnin Jaakko Ilkka -ooppera Ilmajoen Musiikkijuhlille vuosina 1978–1981. Sitä seurasivat esimerkiksi Joki-oopperan (1982–1985), Anjalan vala -näytelmän (1988) sekä Suomen Kansallisoopperan Viimeiset kiusaukset -oopperan (1994) puvustukset. Maunula suunnitteli puvustuksen useana vuonna Via Crucis -pääsiäisnäytelmään, jota on esitetty vuodesta 1996 lähtien Helsingissä.
Erityisalueenaan Maunulalla oli kuoropukujen suunnittelu. Hänen suunnittelemissaan asuissa ovat esiintyneet mm. Seinäjoen tyttökuoro, Olarin kirkon kamarikuoro ja Oulaisten nuorisokuoro.
Hän sai mm. muotoilun valtionpalkinnon vuonna 1976 CP-lasten vaatetustyöryhmän jäsenenä. 
Kirsti Maunulan tuotantoa on arkistoitu muun muassa Designarkistoon Mikkeliin, Designmuseoon ja Teatterimuseoon Helsinkiin. 
Kirsti Maunula oli vuodesta 1963 naimisissa Suomen ilmavoimien majurin Reijo Maunulan kanssa, ja heillä on kaksi poikaa. Kirsti Maunulan vanhemmat olivat lentomestari, yrittäjä Eino Haavisto ja yrittäjä Aino Haavisto (os. Hannuksela).
Vuoden 2018 jalkapallon maailmanmestaruuskilpailujen karsinnat

Vuoden 2018 jalkapallon maailmanmestaruuskilpailujen karsinnat pelattiin maaliskuun 2015 ja marraskuun 2017 välisenä aikana. Karsinnoista pääsi 31 joukkuetta lopputurnaukseen. Venäjä pääsi kilpailuihin automaattisesti isäntämaana.
Yleiskatsaus karsinnoista.
Kullakin maanosalla oli oma ottelujärjestelmänsä, jolla ratkaistiin kisoihin selviytyvät joukkueet.
Kansainvälisiin jatkokarsintaotteluihin osallistuivat CONMEBOL:n karsintojen 5., AFC:n 5., CONCACAF:n 4. ja OFC:n voittaja.
Pelimuoto.
Sijoitusten määräytyminen.
Joukkueet sijoitukset määräytyvät seuraavalla tavalla.
Kansainväliset jatkokarsinnat.
Otteluparit arvottiin Pietarissa 25. heinäkuuta 2015. Kansainvälisiä jatkokarsintaotteluja järjestettiin kaksi. Toisessa pelasivat CONMEBOL:n karsintojen 5. ja AFC:n 5.. Toisessa pelasivat CONCACAF:n 4. ja OFC:n voittaja. Ottelut pelattin 6.–15. marraskuuta 2017.
HMS Folke

HMS Folke oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1875 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).
Valmistus.
Alus tilattiin Motalan telakalta Norrköpingistä ja se laskettiin vesille 13. toukokuuta 1875. Alus otettiin palvelukseen neljä kuukautta myöhemmin 7. syyskuuta.
Palvelus.
Alus poistettiin palveluksesta 1919. Se muutettiin siirrettäväksi sukellusvenemiehistöjen lämmittelypaikaksi vuonna 1924. Alus myytiin 1942 Lidingön uudelle telakalle, joka muutti sen merikelpoiseksi proomuksi tukholmalaiselle Transportbolagetille. Uusi omistaja nimesi aluksen "TB384 Lidingöksi".
HMS Ulf

HMS Ulf oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1873 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).
Valmistus.
Alus tilattiin Motalan telakalta Norrköpingistä ja se laskettiin vesille vuonna 1873. Alus otettiin palvelukseen saman vuoden lopulla 22. lokakuuta.
Palvelus.
Alus poistettiin palveluksesta 1919 ja se myytiin seuraavana vuonna Västkustens Petroleum AB:lle, joka muutti sen öljyproomuksi nimellä "Perseus I". Alus poistettiin käytöstä vuonna 1966 ja se romutettiin vuonna 1970.
Bauer Media Group

Bauer Media Group on saksalainen mediakonserni, jonka pääkonttori sijaitsee Hampurissa. Bauer Media Group omistaa 60 radiokanavaa Isossa-Britanniassa, 50 radiokanavaa Puolassa sekä yhden radiokanavan Slovakiassa. Bauer Media Group osti SBS Discovery Radion Discovery Communicationsilta huhtikuussa 2015, jonka myötä Bauer Media Groupin omistukseen siirtyivät elokuussa 2015 SBS Discovery Median radiokanavat Norjassa, Ruotsissa, Suomessa ja Tanskassa.
Bauer Media Group osti loppuvuonna 2015 Radio Novan radioliiketoiminnan ruotsalaisen Bonnier-konsernin omistamalta MTV:ltä. Samassa yhteydessä myös NRJ:n ja Radio Nostalgian myynti- ja markkinointitoiminnot siirtyivät Bauer Medialle, mutta NRJ:n ja Radio Nostalgian radioliiketoimintaa yhtiö ei omista.
Bauer Media Group osti Radio Classicin helmikuussa 2020 ja Basso Median saman vuoden huhtikuussa.
Bauer Media Group osti Mediatakojat Oy:n maaliskuussa 2021.
Radiokanavat Suomessa.
Maaliskuussa 2025 Bauer Median radiokanavia Suomessa olivat:
HMS Björn

HMS Björn oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1873 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).
Valmistus.
Alus tilattiin Motalan telakalta Norrköpingistä ja se laskettiin vesille 26. marraskuuta 1873. Alus otettiin palvelukseen 16. huhtikuuta 1874.
Palvelus.
Alus poistettiin palveluksesta 25. elokuuta 1922 ja se myytiin 1933 Karlskronan telakalle öljyproomuksi.